**Udkast til pressemeddelse til lokal- eller regional avis dato**

**BAT med Bedste**Knapt er Uge 37 overstået med succes i mange bordtennisklubber landet over. Og med det resultat at klubber og foreninger har fået en yderligere indsprøjtning af mange nye medlemmer, før BAT60+ søsætter næste promoveringsprojekt.   
Projektet udspringer og tager sit afsæt i Holbæk Bordtennisklub som et forsøg, hvor man opfordrer sine ældre medlemmer til at tage børnebørnene med til bordtennis i skolernes efterårsferie (her uge 42), hvor det ofte kan være svært for børnene at få tiden til at gå.   
- Vi har mere end 100 medlemmer over 60 år, og de fleste af dem har børnebørn som trænger til motion i efterårsferien, siger Lis Hævdholm, bestyrelsesmedlem i HBTK og medlem af Forretningsudvalget i BAT60+, og tilføjer, at klubbens ungdomsspillere også gerne må tage deres bedsteforældre og evt. deres forældre med til Holbæk Sportsby i efterårsferien og spille bordtennis.  
Hun peger på, at forældre ofte har et problem med at få passet børn i efterårsferien. I bordtennisklubben tror vi på, at vi måske vil få 10 nye spillere – både unge og ældre – som et resultat af *”BAT med Bedste”*, siger Lis Hævdholm.  
Lis Hævdholm håber på, at omkring 10 bordtennisklubber i hele landet vil være med på idéen.  
BAT60+ er et samarbejde imellem DGI Bordtennis og Bordtennis Danmark der blev etableret for fem år siden og som drejer sig om at få flere – primært ældre – til at spille bordtennis. I dag spiller ca. 4.000 ældre bordtennis i regi af BAT60+ over hele landet, og flere spillere er på vej.  
  
med venlig hilsen og nærmere oplysninger